রজঃস্রাব
মাসিক রজঃস্রাব প্রথম শুরু হয় সাধারণত: এগারো বা বারো বছর বয়সে এবং তার পর থেকে প্রতিমাসে নিয়মিতভাবে হয়। প্রথম রজঃস্রাব নয় বছর বয়সে অর্থাৎ একটু আগেও শুরু হতে পারে। আবার একটু দেরিতেও অর্থাৎ বারো বা তেরো বছর বয়সে কিংবা এর কিছু পরেও শুরু হতে পারে। যদি আঠারো বছর বয়সেও মাসিক রজঃস্রাব শুরু না হয়] তবে তা সমস্যা গণ্য করে চিকিৎসা নিতে হয়। সে ক্ষেত্রে শারীরিক ও হরমোনজনিত কোনো প্রকার অস্বাভাবিকতা আছে কি না, তা নির্ণয় করা আবশ্যক।
ঋতুকলা
ঋতুকলা বা ঋতুশুদ্ধি সংস্কার পালিত হয়ে থাকে দ্বিজ কোনো জাতির সদ্য ঋতুস্রাব-প্রাপ্তা কিশোরী বা বালিকাকে হবু-মা হিসেবে স্বীকৃতি দানকে কেন্দ্র ক'রে । সাধারণত প্রথম ঋতুস্রাবের অনতিপরে এ সংস্কারটি পালন করা হয় । বিয়ের আগ পর্যন্ত আধা-শাড়ী পরিহিতা ঋতুমতী নারী বিয়ের পরেই পুরো-শাড়ী পরার অধিকারিণী হয় ।